Antonio Margheriti

Antonio Margheriti (19. syyskuuta 1930 Rooma – 4. marraskuuta 2002 Trevignano Romano) oli italialainen elokuvaohjaaja. Hänet tunnetaan myös taiteilijanimellä Anthony M. Dawson.

Margheritin elokuvaura alkoi 1950-luvun alussa leikkaajana ja myöhemmin käsikirjoittajana ja apulaisohjaajana. Hänen ensimmäinen itsenäinen ohjaustyönsä oli Space Men (1960), yksi Italian ensimmäisistä tieteiselokuvista. Myöhemmin Margheriti teki varsinkin tieteis- ja fantasiaelokuvia kuten Il pianeta degli uomini spenti (1961) ja I criminali della galassia (1966) sekä kauhuelokuvia kuten La vergine di Norimberga (1963), Danza macabra (1964) ja Contronatura (1968). Hän työskenteli myös muiden viihdegenrejen kuten peplumin, trillerin ja westernin parissa. Paul Morriseyn kanssa Margheriti ohjasi kauhuelokuvat Frankenstein, teurastaja ja Blood for Dracula (molemmat 1974).

Elokuvia
 La vergine di Norimberga, 1963
 Anthar l’invincibile, 1964
 I giganti di Roma, 1964

Lähteet

Aiheesta muualla
 Antonio Margheritille omistettu sivusto , 
 Internet Movie Database: Antonio Margheriti 
 Elonet: Antonio Margheriti

Italialaiset elokuvaohjaajat
Vuonna 1930 syntyneet
Vuonna 2002 kuolleet